CELEX: 32014R0494
Language: sl
Date: 2014-05-13 00:00:00
Title: Izvedbena uredba Komisije (EU) št. 494/2014 z dne 13. maja 2014 o spremembi Priloge V k Uredbi (ES) št. 136/2004 glede uvoznih pogojev in seznama držav iz člena 9 navedene uredbe  Besedilo velja za EGP

14.5.2014   
            
            
               SL
            
            
               Uradni list Evropske unije
            
            
               L 139/11
            
         IZVEDBENA UREDBA KOMISIJE (EU) št. 494/2014
   z dne 13. maja 2014
   o spremembi Priloge V k Uredbi (ES) št. 136/2004 glede uvoznih pogojev in seznama držav iz člena 9 navedene uredbe
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (1), in zlasti člena 19(1) Direktive,
   ob upoštevanju naslednjega:
   
               (1)
            
            
               Direktiva 97/78/ES določa načela, ki urejajo organizacijo veterinarskih pregledov proizvodov, ki vstopajo v Unijo iz tretjih držav.
            
         
               (2)
            
            
               Člen 19(1) navedene direktive določa, da mora Komisija sestaviti seznam rastlinskih proizvodov, ki se veterinarsko pregledajo na mejnih točkah, in seznam tretjih držav, katerim se lahko dovoli izvoz navedenih rastlinskih proizvodov v Unijo.
            
         
               (3)
            
            
               Tako sta v Prilogi IV k Uredbi Komisije (ES) št. 136/2004 (2) seno in slama navedena kot rastlinska proizvoda, pri katerih se opravijo veterinarski pregledi na mejnih točkah, v delu I Priloge V k navedeni uredbi pa so navedene države, iz katerih je državam članicam dovoljeno uvažati seno in slamo.
            
         
               (4)
            
            
               Ukrajina je nedavno zaprosila za dovoljenje za izvoz peletirane slame v Unijo in vključitev v Prilogo V k Uredbi (ES) št. 136/2004.
            
         
               (5)
            
            
               Belorusija je že navedena v Prilogi V k Uredbi (ES) št. 136/2004 in ji je dovoljeno izvažati seno in slamo vseh vrst v Unijo. Vendar so nekatere države članice izrazile pomisleke zaradi spremenjenih razmer v zvezi z zdravjem živali v Belorusiji, zlasti v zvezi z izbruhi afriške prašičje kuge. Bojijo se namreč, da bi lahko izvoz nepredelanega sena in slame iz navedene tretje države predstavljal veliko tveganje za zdravje živali Unije. Zato so zaprosile za sprejetje previdnostnih ukrepov s sprejetjem strožjih pogojev za uvoz sena in slame iz Belorusije.
            
         
               (6)
            
            
               Analiza kaže, da razmere v zvezi z zdravjem živali v Belorusiji in Ukrajini ne predstavljajo tveganja za širjenje kužnih ali nalezljivih živalskih bolezni v Unijo, če je dovoljeno izvažati le peletirano slamo, namenjeno sežigu, ki se dostavi neposredno od odobrene mejne kontrolne točke (MKT) vstopa v Unijo do namembnega obrata, kjer bo sežgana. Za zagotovitev, da take pošiljke ne predstavljajo tveganja za zdravje živali, če poti ne končajo v namembnem obratu, jih je treba prevažati po carinskem tranzitnem postopku, kakor je določeno v Uredbi Sveta (EGS) št. 2913/92 (3), in ustrezno spremljati s celovitim računalniškim veterinarskim sistemom (TRACES) od mejne kontrolne točke vstopa do namembnega obrata.
            
         
               (7)
            
            
               Uredbo (ES) št. 136/2004 bi bilo zato treba ustrezno spremeniti.
            
         
               (8)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga V k Uredbi (ES) št. 136/2004 se nadomesti z besedilom iz Priloge k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. maja 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 24, 30.1.1998, str. 9.
   
      (2)  Uredba Komisije (ES) št. 136/2004 z dne 22. januarja 2004 o postopkih za veterinarske preglede proizvodov, uvoženih iz tretjih držav, na mejnih kontrolnih točkah Skupnosti (UL L 21, 28.1.2004, str. 11).
   
      (3)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
         
            „PRILOGA V
            SEZNAM DRŽAV IZ ČLENA 9
            
                        Oznaka ISO
                     
                     
                        Država
                     
                  
                        AU
                     
                     
                        Avstralija
                     
                  
                        BY
                     
                     
                        Belorusija (1)
                        
                     
                  
                        CA
                     
                     
                        Kanada
                     
                  
                        CH
                     
                     
                        Švica
                     
                  
                        CL
                     
                     
                        Čile
                     
                  
                        GL
                     
                     
                        Grenlandija
                     
                  
                        IS
                     
                     
                        Islandija
                     
                  
                        NZ
                     
                     
                        Nova Zelandija
                     
                  
                        RS
                     
                     
                        Srbija (2)
                        
                     
                  
                        UA
                     
                     
                        Ukrajina (1)
                        
                     
                  
                        US
                     
                     
                        Združene države Amerike
                     
                  
                        ZA
                     
                     
                        Južna Afrika (razen tistega dela območja nadzora slinavke in parkljevke, ki leži v veterinarski regiji severnega in vzhodnega Transvaala, v okrožju Ingwavuma veterinarske regije Natal ter na območju meje z Bocvano vzhodno od zemljepisne dolžine 28°)
                     
                  
      
      
         (1)  Samo peletirana slama, namenjena sežigu, ki se dostavi neposredno po carinskem tranzitnem postopku, določenem v členu 4(16)(b) Uredbe (EGS) št. 2913/92 (UL L 302, 19.10.1992, str. 1), in spremlja v sistemu TRACES od odobrene mejne kontrolne točke (MKT) vstopa v Unijo do namembnega obrata v Uniji, kjer bo sežgana.
      
         (2)  Kot je navedeno v členu 135 Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Srbijo na drugi strani (UL L 278, 18.10.2013, str. 16).“